CONSILIUL LOCAL AL                                         ANEXĂ LA H.C.L.  nr.
UAT MACIN 
JUDETUL TULCEA


PLAN MASURI
Pentru interzicerea abandonarii ,  aruncarii sau gestionarii necontrolate a deseurilor pe raza UAT MACIN judetulTulcea


		Art. 1.Deseurile municipale  sunt gestionate si eliminate conform Contractului de Delegare a Gestiunii incheiat cu operatorul economic desemnat in acest sens, conform legislatiei in vigoare.
		Art.2.Colectarea deseurilor municipale se face in conformitate cu prevederile din contractual de delegare  a gestiunii serviciului de salubrizare incheiat cu operatorul economic de servicii de salubrizare
Art 3.OBLIGAȚII CETĂȚENEȘTI GENERALE
Punct 1
 In aplicarea prevederilor prezentului regulament cetățenilor le revin următoarele obligații:
a)    de a păstra curățenia trotuarelor, a spațiilor verzi, a părții carosabile, a locurilor publice și a locurilor de parcare pe care le folosesc;
b)    de a respecta măsurile stabilite de lege și de reglementările locale pentru asigurarea igienei publice și curățeniei în localități;
c)    de a depozita corespunzător reziduurile menajere, industriale, agricole, precum și materialele refolosibile, numai în locurile special amenajate sau autorizate de autoritățile administrației publice locale;
d)    de a nu ocupa carosabilul, trotuarele, aleile sau alte spații aparținând domeniului public cu mărfuri, ambalaje, moloz, gunoi și deșeuri de orice fel ce dăunează esteticii și curățeniei sau cu vehicule destinate transportului de marfă care să îngreuneze desfășurarea normală a circulației;
e)    de a asigura curățarea mijloacelor de transport și a utilajelor la intrarea acestora pe drumurile publice;
f)    de a întreține în stare corespunzătoare clădirile pe care le au în proprietate sau în folosință, anexele gospodărești, curțile și împrejmuirile acestora, precum și instalațiile aferente acestora, prin efectuarea lucrărilor de reparații, amenajări și a altor lucrări specifice;
g)    de a asigura curățenia și igiena în imobilele și incintele deținute sub orice formă, inclusiv prin activități de curățare, dezinfecție, dezinsecție și deratizare
h)    de a împrejmui și salubriza terenurile deținute/folosite cu orice titlu;
i)    de a asigura curățenia pe terenurile și locurile de depozitare aflate în proprietate sau în folosință, sub orice formă, precum și pe căile de acces;
j)    de a afișa la loc vizibil numărul imobilului, blocului și scării, afișarea făcându-se de către proprietar ori de către asociațiile de proprietari/locatari;
k)    de a nu desființa sau schimba locația platformelor de gunoi care deservesc asociațiile de locatari sau proprietari;
I)    de a nu arde deșeurile (cauciucuri și cabluri, resturi lemnoase, vegetație uscată etc.) pe domeniul public și privat al orașului Măcin sau pe terenuri proprietate privată, inclusiv conținutul pubelelor destinate depozitării deșeurilor menajere și a europubelelor stradale;
m)    de a îndepărta zăpada și gheața de pe trotuarele din dreptul imobilelor pe care le au în proprietate sau în folosință, de pe acoperișul acestora și de pe locurile de parcare pe care le folosesc
n)    de a înlătura pericolul iminent de cădere a zăpezii sau gheții (țurțurilor), de pe acoperișuri sau terase, obligația aparținând deținătorilor de imobile;
o)    de a nu degrada terasele sau acoperișurile comune prin montarea de obiecte de orice fel;
p)    de a asigura curățenia trotuarului din jurul imobilelor/ condominiilor în care locuiesc;
q)    de a păstra în bună stare de folosință și de a nu vandaliza mobilierul urban;
r)    de a nu abandona pe domeniul public aparate de orice fel, autoturisme și utilaje defecte;
s)    de a nu arunca hârtii, bilete, resturi de țigări, coji de semințe, gumă de mestecat, sticle sau alte ambalaje pe alei, peluze, în parcuri, zone/ spații verzi și pe trotuare sau în alte locuri aparținând domeniului public ori privat al UAT orașului Măcin ;
t)    de a nu arunca de la ferestrele locuințelor sau din autoturisme resturi menajere, resturi de țigări, obiecte, lichide, deșeuri menajere etc.;
u)    de a nu scutura obiecte (covoare, pături, fețe de masă etc.) de pe balcoanele sau ferestrele imobilelor colective;
v)    de a nu folosi apa din cișmele, puțuri, fântâni publice și bazinele fântânilor arteziene pentru spălarea mașinilor și a altor materiale, indiferent de natura acestora;
w)    de a nu desfășura pe domeniul public activități, evenimente familiale (petreceri, nunți, botezuri etc.) care ar putea afecta conviețuirea socială, ordinea și liniștea publică;
x) de a nu curăța, de a nu bate covoarele pe domeniul public și de a nu amplasa pubele pentru colectarea deșeurilor menajere la mai puțin de 10 metri de ferestrele locuințelor, cu respectarea normelor igienico-sanitare în vigoare;
y) de a nu utiliza domeniul public pentru diferite activități gospodărești, precum: spălat, pubele de gunoi, rufe, covoare sau obiecte de uz casnic, uscat rufe, gătit etc.;
z )de a nu desfășura activități de picnic în zonele aparținând domeniului public ori privat al UAT oraș Măcin , cu excepția:
-    zonelor special amenajate pentru activitățile de picnic dotate cu utilități și facilități pentru desfășurarea activităților de picnic și în care aprinderea focului este permisă;
-  zonelor indicate pentru activitățile de picnic în planurile de zonificare ale parcurilor aflate în intravilanul localităților, precum și zonele limitrofe pădurilor situate în intravilanul localităților, în care sunt permise activități de picnic, cu excepția aprinderii focului;
a.a) de a nu modifica iluminatul public cu ocazia diferitelor manifestări fără autorizările legale, de a nu înlocui și monta alte lămpi de iluminat public decât cele autorizate legal sau de a le repoziționa astfel încât acestea să ilumineze zone private și nu zona publică pentru care au fost instalate
a.b) de a salubriza domeniul public la terminarea activităților executate în regie proprie autorizate în condițiile legii;
a.c) de a lua măsurile necesare pentru asigurarea condițiilor de viață și bunăstare ale animalelor cu sau fără stăpân, cu respectarea normelor de igienă și sănătate publică;
a.d) de a nu spăla și repara autovehiculele pe domeniul public (trotuar sau pe partea carosabilă) sau în orice alte spații neamenajate în acest scop;
a.e)    de a nu expune pe domeniul public vehicule în scopul comercializării

Punct 2. 
 1)    Asociațiile de proprietari vor prelua, potrivit prevederilor legale, unele dintre obligațiile care revin cetățenilor, potrivit prevederilor prezentului regulament, și vor răspunde pentru realizarea acestora în fața autorităților administrației publice locale.
2)    Reprezentanții asociațiilor de proprietari au obligația de a afișa la intrarea în bloc, într-un loc vizibil, datele de identificare ale asociației de proprietari, respectiv numărul de telefon al reprezentantului asociației.
3)    Pentru nerespectarea obligațiilor prevăzute la art.1 lit. b), c), g), h), i), m), în termenele notificate de primar, de 30 de zile, ori de persoanele împuternicite de acesta, primarul poate aproba executarea de către autoritatea administrației publice locale a acțiunilor de curățare și igienizare în numele și pe cheltuiala persoanelor notificate, în limita fondurilor aprobate anual cu această destinație în bugetul local.
4)    în toate cazurile în care persoana notificată conform alin. (3) nu permite accesul în imobilul supus lucrărilor de intervenție în vederea executării acestora de către autoritatea administrației publice locale, primarul solicită autorizarea instanței judecătorești competente.

Punct  3. Constituie contravenție și se sancționează cu amendă cuprinsă între 500 – 1.500 lei nerespectarea prevederilor art. 1. lit. a), lit. d),  f), i), j), m) - p),  r),  x) – a.a) – a.e),  art. 2 alin. (2).

Punct  4. Constituie contravenție și se sancționează cu amendă cuprinsă între 800 – 1.500 lei nerespectarea prevederilor art. 1. lit. b), c), e), q),  t), a.c), u).

Punct 5. 
[bookmark: _Hlk205299505]1)Constituie contravenție și se sancționează cu amendă cuprinsă între 1.000 – 2.000 lei nerespectarea prevederilor art. 1. lit. k),   s), t) v), y), z), a.a) ,  a.b), a.d)
	2) Constituie contravenție și se sancționează cu amendă cuprinsă între 5.000 – 10.000 lei nerespectarea prevederilor art. 1. lit  q),  w)

ÎNTREȚINEREA CONSTRUCȚIILOR ȘI A SPAȚIILOR PUBLICE 
 In aplicarea prevederilor prezentului regulament instituțiilor publice, agenților economici, a altor persoane juridice și persoanelor fizice le revin următoarele obligații:
a)    de a pune în siguranță, de a semnaliza și de a împrejmui construcțiile începute și nefinalizate, precum și clădirile și împrejmuirile care se află în stadiu avansat de degradare și care prezintă riscul producerii unor accidente din care pot să rezulte pierderi de vieți omenești sau pagube materiale
b)    de a împrejmui incintele șantierelor de construcții sau a punctelor de lucru și de a instala panouri de avertizare vizibile;
c)    de a asigura curățenia exterioară a roților și șenilelor autovehiculelor sau vehiculelor la ieșirea din șantiere, stații de betoane ori alte amplasamente similare, astfel încât să nu murdurească domeniul public;
d)    de a menține ordinea și curățenia pe căile publice de acces în șantiere precum și în proximitatea  acestora;
e)    de a nu amenaja terase pentru alimentație publică pe domeniul public, pe suprafețe mai mari decât cele aprobate, ceea ce contravine și se sancționează conform prevederilor Legii nr. 50/1991 privind autorizarea executării construcțiilor și unei măsuri pentru realizarea locuințelor, cu modificările și completările ulterioare;
f)    de a nu prepara mortar sau beton direct pe domeniul public;
g)   să  asigurare dotarea  șantierelor cu grupuri sanitare ecologice,precum și comanda către operatorii autorizați pentru golirea și dezinfectarea periodică a acestora;
h)    de a nu executa lucrări edilitar-gospodărești sau intervenții la rețeaua tehnico-edilitară, fără deținerea autorizații legale, conform prevederilor Legii nr. 50/1991 privind autorizarea executării construcțiilor și unele măsuri pentru realizarea locuințelor, cu modificările și completările ulterioare;
i)    de a asigura întreținerea firmelor și a fațadelor imobilelor indiferent de forma de proprietate, inclusiv  spălarea, zugrăvirea periodică, repararea și înlocuirea  geamurilor și a vitrinelor sparte precum și a firmelor publicitare deteriorate;
j)    de a întreține fațadele magazinelor, chioșcurilor sau tonetelor prin lucrări de reparații, zugrăvire sau vopsire astfel încât aspectul estetic să fie menținut corespunzător;
k)    de a asigura curățarea, tencuirea și zugrăvirea periodică a fațadelor locuințelor și a altor construcții amplasate la frontul străzii, conform normelor urbanistice și a Planului Urbanistic General aprobat prin Hotărârile Consiliul Local sau alte acte administrative în scupul menținerii unui aspect estetic corespunzător al zonei și respectării reglementărilor privind protecția patrimoniului  urbanistic, în conformitate cu prevederile legii nr. 50/1991, legii nr.289/2001 privind protecția patrimoniului construit și reglementărilor locale privind întreținerea fațadelor și aspectul urbanistic al localității;
l)    de a finaliza construcțiile începute, pe baza autorizațiilor eliberate de autoritatea administrației publice, în condițiile și în termenele stabilite de acestea;
m)    de a monta și înlocui jgheaburile, burlanele, țiglele și olanele uzate;
n)    de a nu monta schele sau macarale de construcții pe domeniul public, fără autorizație prealabilă și fără achitarea taxelor stabilite de Consiliul Local  
o)    de a nu amplasa pe domeniul public: mobilier urban, chioșcuri, corturi, tonete pentru parcuri de distracții, circuri sau alte manifestări fără autorizările legale prevăzute de  Legea nr. 50/1991 privind autorizarea executării construcțiilor și unele măsuri pentru realizarea locuințelor, cu modificările și completările ulterioare;
p)    de a nu amplasa rulote și containere de construcții sau alte structure temporare pe domeniul public fără obținerea prealabilă a autorizației de construire și achitarea taxelor legale stabilite de autoritățile competente conform prevederilor Legii nr. 50/1991 privind autorizarea executării construcțiilor și unele măsuri pentru realizarea locuințelor, cu modificările și completările ulterioare
q)    de a afișa la loc vizibil numărul imobilului, blocului și scării, afișarea făcându-se de către proprietar ori de către asociațiile de locatari sau proprietari;
r)    de a afișa la loc vizibil graficul cu orele de odihnă și cu orele când sunt interzise activitățile care pot deranja liniștea locatarilor (afișarea se asigură de către asociațiile de proprietari sau locatari);
s)    de a nu rezerva/utiliza suprafețe aparținând domeniului public fără autorizare legală prealabilă;
t)    de a nu depozita sau arunca deșeurile menajere ori rezultate din activitatea de construire/desființare, desfășurată de persoanele juridice, în punctele de colectare destinate persoanele fizice;

 1) Constituie contravenție și se sancționează cu amendă cuprinsă între 1.000 – 2.500 lei pentru persoanele fizice și între 5.000-20.000 lei pentru persoanele juridice nerespectarea prevederilor art. 6. lit. f), g), i), j), k), m), n), t)   
2) Agenții constatatori pot dispune măsura complementară de remediere a situației, inclusiv obligarea la finalizarea  lucrărilor neconforme sau la restabilirea stării inițiale a terenului sau construcției.

     Art. 8. Se pot acorda excepții de la aplicarea unor măsuri prevăzute de art.6 în următoarele situații:
a) lucrări de urgență- în cazul în care măsurile sunt necesare pentru siguranța persoanelor sau a bunurilor și sunt executate de de autoritățile publice sau de agenții economici autorizați, conform prevederilor legale
b) construcții protejate – pentru clădirile clasificate ca monumente istorice sau cele aflate  sub protectia patrimoniului cultural, în cazul în care intervențiile sunt reglementate prin norme speciale
c) autorizații temporare- în cazul în care autoritățile locale emit autorizații pentru modificări temporare ale structurilor clădirilor sau utilizării domeniului public ( ex: evenimente speciale, lucrări de reabilitare urbană, etc.)
Art. 9    Asociațiile de proprietari, la solicitarea persoanelor cu handicap locomotor, domiciliate în locuințe care fac parte din asociația respectivă pot, în condițiile legii, să facă demersurile necesare privind amenajarea unor rampe de acces pentru persoanele cu handicap;
Autoritatea publică va aloca sumele de bani necesare amenajării, în tot sau în parte, în condițiile legii, a unor rampe de acces pentru persoanele cu handicap, pentru imobilele în care există spații locative aflate în administrarea orașului Măcin care sunt ocupate de chiriași.

Art. 10. în aplicarea prevederilor prezentului regulament persoanelor fizice și juridice le revin următoarele obligații cu privire la păstrarea, conservarea, repararea și restaurarea monumentelor de pe teritoriul orașului Măcin:
a)    de a nu deteriora, murdări sau inscripționa statuile, grupurile statuare, operele de artă expuse pe domeniul public, pereții scărilor monumentale, clădirile și mobilierul urban de pe raza orașului Măcin, ceea ce contravine și se sancționează conform prevederilor Legii nr. 61/1991 pentru sancționarea faptelor de încălcare a unor norme de conviețuire socială, a ordinii și liniștii publice, cu modificările și completările ulterioare;
b)    de a nu amplasa forme de reclamă pe clădiri monument sau cu valoare istorică, arhitecturală, ambientală, ceea ce contravine și se sancționează conform prevederile" din Legii nr. 50/1991 privind autorizarea executării construcțiilor și unele măsuri pentru realizarea locuințelor, cu modificările și completările ulterioare; 
c)    de a nu amplasa forme de reclamă pe obiectele de artă monumentală (statui, grupuri statuare), ceea ce contravine și se sancționează conform Legii nr. 185/2013 privind amplasarea și autorizarea mijloacelor de publicitate, cu modificările și completările ulterioare;
d)    de a nu degrada/ deteriora/ distruge monumentele, ceea ce contravine și se sancționează conform Legii nr. 286/2009 privind Codul penal, cu modificările și completările ulterioare;
e)    de a face lucrările de întreținere/reparație folosind numai materiale similare cu cele originale, cu integrare cromatică și respectarea aspectului estetic unitar, altfel contravine și se sancționează conform prevederilor Legii nr. 50/1991 privind autorizarea executării construcțiilor si unele măsuri pentru realizarea locuințelor, cu modificările și completările ulterioare;
UTILIZAREA LOCURILOR DE JOACĂ Șl A OBIECTELOR DE MOBILIER URBAN
Art. 11. În aplicarea prevederilor prezentului regulament utilizatorilor și însoțitorilor acestora le revin următoarele obligații în privința utilizării locurilor de joacă și a mobilierului urban amplasate pe domeniul public al orașului Măcin:
a)    de a respecta programul de funcționare afișat la intrarea în spațiul de joacă;
b)    de a respecta instrucțiunile de folosire a echipamentelor de joacă;
c)    de a nu pătrunde în spațiul de joacă persoanele aflate sub influența băuturilor alcoolice sau a substanțelor halucinogene;
d)    de a nu pătrunde în spațiul de joacă cu biciclete, scutere, motorete, motociclete, ATV-uri, autoturisme sau animale de companie, în afara spațiilor special amenajate;
e)    de a supraveghea copiii cu vârsta cuprinsă între 2 și 7 ani în timpul utilizării echipamentelor din spațiul de joacă;
f)    de a supraveghea copiii cu greutatea mai mare decât cea indicată pe echipament, dacă este menționată o astfel de limită, în timpul utilizării echipamentelor din spațiul de joacă;
g)    de a nu permite copiilor să se cațere pe structura echipamentelor de joacă;
h)    de a nu permite utilizarea echipamentelor din spațiul de joacă de către copiii a căror stare de sănătate nu permite accesul în spațiul de joacă;
i)    de a nu se urca pe tobogan în sens invers coborârii;
j)    de a nu utiliza leagănul la un unghi de înclinare mai mare de 80° față de verticală;
k)    de a nu folosi echipamentele defecte;
l)    de a nu utiliza leagănul sau balansoarul în poziția ridicat în picioare;
m)    de a nu părăsi scaunul leagănului sau al balansoarului în timpul mișcării acestora;
n)    de a nu intra în zona de acțiune a leagănului sau a rotativei când acestea se află în mișcare;
o)    de a nu  deteriora sau murdări aparatele, echipamentele de joacă precum și piesele de mobilier urban montate în perimetrul spațiului de joacă;
p)    de a practica jocuri cu mingea (fotbal, baschet, volei etc.) doar în locurile special amenajate;
q)    de a nu muta mobilierul urban: bănci, coșuri etc.;
r)    de a nu scutura covoarele sau de a nu usca rufe pe împrejmuirile sau pe echipamentele din spațiile de joacă;
s)    de a nu distruge materialul dendrofil și amenajările peisagistice din incinta spațiului de joacă;
t)    de a nu consuma băuturi alcoolice în perimetrul spațiului de joacă;
u)    de a nu staționa în grupuri, pentru alt motiv, decât pentru cel de agrement;
v)    de a nu folosi spațiile de joacă în afara programului de utilizare afișat;
w)    de a nu utiliza persoanele adulte, echipamentele din dotarea spațiilor de joacă.
x) Utilizatorii trebuie să anunțe administratorul/proprietarul spațiilor de joacă despre orice deteriorare a echipamentelor din spațiile de joacă pentru a putea fi reparate

Art. 12. Administratorul/proprietarul spațiilor de joacă, indiferent dacă spațiul de joacă se află pe un amplasament temporar sau permanent, trebuie să asigure următoarele:
a)    informarea consumatorilor, printr-un panou de avertizare amplasat în imediata apropiere a echipamentelor, cu privire la:
-    datele de identificare ale administratorului;
-    modul corect de utilizare și comportamentul adecvat al consumatorilor în timpul utilizării;
-    numerele de telefon, în caz de urgență, ale Salvării, Pompierilor, Poliției Locale și Protecției Consumatorului. 
b)    amenajarea spațiilor de joacă cu echipamente și mobilier urban specific, realizat conform normativelor în vigoare, astfel încât să fie evitată accidentarea utilizatorilor;
c)    împrejmuirea spațiului de joacă, dacă amplasamentul o impune;
d)    verificarea spațiilor de joacă și soluționarea sesizărilor cetățenilor privind defecțiunile echipamentelor din dotarea spațiilor de joacă;
e)    executarea lucrărilor de întreținere curentă;
f)    permiterea accesului copiilor cu sau fără însoțitori, astfel:
-    copiii cu vârsta între 1 și 7 ani trebuie obligatoriu să fie însoțiți de un adult sau o persoană cu vârstă peste 14 ani;
-    copiii cu vârsta între 7 și 14 ani au acces în spațiile de joacă și la echipamentele din dotarea acestora, cu/fără însoțitor.

Art. 13. Programul de funcționare al spațiilor de joacă este, după cum urmează:
a)    Pentru locurile de joacă amplasate în zone rezidențiale:
-    în perioada 01 aprilie - 30 septembrie, între orele 08.00 - 22.00;
-    în perioada 01 octombrie - 30 martie, între orele 09.00 - 19.00.

b)    Pentru locurile de joacă amplasate în parcuri:
- între orele 08.00 - 24.00.

Art. 14. Constituie contravenție și se sancționează cu amendă cuprinsă între 500 – 1.000 lei nerespectarea prevederilor art. 11, 12 și 13.

DEȚINEREA, CREȘTEREA SI CIRCULAȚIA ANIMALELOR DE COMPANIE
Art. 25. În aplicarea prevederilor prezentului regulament deținătorilor de animale de companie le revin următoarele obligații:
a)    de a menține igiena în spațiile publice, în spațiile adiacente acestora, în holurile și pe căile de acces ale spațiilor locative în care au acces animalele de companie, în orașul Măcin;
b)    să prezinte animalul de companie (câine/pisică) la medicul veterinar pentru microcipare, efectuarea vaccinării contra rabiei și a deparazitărilor periodice, și sterilizarea câinilor cu sau fără stăpân aparținând rasei comune, metișii acestora, excepție făcând exemplarele cu regim special prevăzute în normele metodologice de aplicare a Legii nr. 258/2013 pentru modificarea si completarea Ordonanței de urgenta a Guvernului nr. 155/2001 privind aprobarea programului de gestionare a câinilor fără stăpân.În cazul celor exceptați de la sterilizare din motive medicale, acestea trebuie menționate în carnetul de sănătate eliberat de un cabinet veterinar autorizat;
c)    de a deține, carnetul de sănătate al animalului de companie, inclusiv în timpul plimbării acestuia în locurile publice în care este obligatorie consemnarea numărului microcipului și a vaccinului antirabic.
d)    de a deține carnete de sănătate pentru fiecare animal de companie în parte, carnete pe care trebuie să le prezinte la solicitarea autorităților, organelor sanitar veterinare și a altor organisme abilitate;
e)    de a deține animale de companie pe terenurile și în curțile aflate în folosință comună sau coproprietate astfel încât să nu afecteze pe ceilalți colocatari sau coproprietari
f)    de a întreține animalele de companie, dacă au în proprietate sau în folosință, sub orice formă, atât construcția cât și terenul aferent acesteia, numai dacă împrejmuirea proprietății/spațiului dat spre folosință este corespunzătoare și nu permite ieșirea animalelor pe domeniul public sau privat al orașului sau pe altă proprietate. Adăposturile animalelor de companie se amplasează la cel puțin 10 m de cea mai apropiată locuință învecinată și se exploatează astfel încât să nu producă poluare mediului sau disconfort vecinilor;
g)    de a plimba animalele de companie (câini) pe domeniul public doar dacă aceștia vor fi purtați în lesă, indiferent de talie sau rasă; câinii de talie mare și câinii reglementați de OUG 55/30.04.2002 privind regimul de deținere al câinilor periculoși și agresivi, vor purta obligatoriu și botniță;
h)    de a deține asupra lor în timpul plimbării: punga PVC și mănuși în vederea colectării dejecțiilor produse de câine; după colectare, punga va fi închisă etanș și depusă în pubela cea mai apropiată;
i)    de a plimba în parcurile publice animalele de companie, indiferent de talie și rasă, doar în zonele care nu sunt semnalizate cu indicatoare "Accesul animalelor interzis!”;
j) de a nu lăsa în libertate sau fără supraveghere animalele de companie în locurile
publice ori în curțile aflate în folosință comună.

Art. 26. Se interzice intrarea persoanelor, însoțite de câini, în instituțiile publice, magazine, săli de spectacole și sport, locuri de joacă pentru copii, școli și grădinițe, chiar dacă aceștia sunt prevăzuți cu botniță și conduși în lesă. Fac excepție, câinii utilitari, care sunt însoțiți și se află în misiune, precum și câinii care au calitatea de "însoțitori” pentru persoanele cu handicap.

Art. 27. în aplicarea prevederilor prezentului regulament deținătorilor de animale de companie le revin următoarele obligații:
a)    de a nu crește și întreține câini din rasele de luptă (Pitt Bull etc.) în vederea organizării și desfășurării de lupte între câini;
b)    de a nu organiza și desfășura lupte între câini pe domeniul public sau privat al orașului, precum și pe terenurile aflate în proprietatea altor persoane fizice sau juridice, aflate în intravilanul orașului Măcin.

Art. 28. Proprietarii sau deținătorii temporari de câini periculoși au obligația să inscripționeze în mod vizibil, la intrarea în apartament sau în imobil ori pe împrejmuirea aferentă imobilului respectiv, avertismentul "Câine periculos" sau, după caz, "Câine agresiv".

Art. 29. Eliberarea de câini și pisici și a puilor acestora de către orice persoană fizică și juridică, pe domeniul public sau privat al Măcin este interzisă.

Art. 30. Aruncarea, de către orice persoană fizică sau juridică, a cadavrelor de animale sau păsări pe domeniul public sau privat al orașului Măcin precum și pe orice alt teren indiferent de forma de proprietate, este strict interzisă. Cadavrele se vor preda la firma specializată în neutralizarea deșeurilor de origine animală.

Art. 31. Persoanele juridice au obligația să:
a)    permită accesul echipajelor de ecarisaj în incinta unității pentru ridicarea câinilor fără stăpân, iar în cazul în care se dorește adoptarea câinilor respectivi, aceștia pot fi adoptați doar după efectuarea operațiilor de sterilizare și operațiunilor de deparazitare, vaccinare și marcare;
b)    împrejmuiască corespunzător proprietatea și să nu permită ieșirea animalelor de companie pe domeniul public;
c)    dețină carnete de sănătate pentru toate animalele de companie pe care le dețin.

Art. 32. U.A.T. oraș Măcin, în colaborare cu organizațiile de protecție a animalelor, poate efectua campanii de conștientizare și educare a populației cu privire la legislația specifică în vigoare, la necesitatea respectării drepturilor animalelor, a răspunderii față de animalul propriu prin:
a)    implementarea de programe de informare și educare; tipărirea și distribuirea de materiale informative în scoli, licee, parcuri, la sediul asociațiilor de proprietari, la sediul instituțiilor de interes local din subordinea Consiliului Local Măcin;
b)   amenajarea de afișaje stradale pentru promovarea adopțiilor și sterilizării, care să conțină și informații cu privire la locațiile unde sterilizarea se efectuează gratuit;
c)   informarea cetățenilor privind procedura de  adopție a animalelor și popularizarea lor prin intermediul rețelelor virtuale de socializare;

Art. 33. Constituie contravenție și se sancționează cu amendă cuprinsă între 500 – 1.000 lei nerespectarea prevederilor art. 25, 26,  31.

Art. 34 Constituie contravenție și se sancționează cu amendă cuprinsă între 2.000 – 5.000 lei nerespectarea prevederilor art. 29 și  30.

Art. 35.  1) Pentru săvârșirea contravenției prevăzută la art.29, contravenientul va fi obligat la plata serviciului de ecarisaj pentru fiecare exemplar eliberat .
2) Pentru săvârșirea contravenției prevăzută la art.30, contravenientul va fi obligat la plata serviciului prestat de firma specializată în ridicarea și neutralizarea deșeurilor de origine animală.

CREȘTEREA ANIMALELOR, ALTELE DECÂT ANIMALELE DE COMPANIE

Art. 36. Creșterea animalelor și a păsărilor, altele decât cele de companie, în orașul Măcin este permisă numai cu respectarea obligațiilor sanitar-veterinare și a normelor de igienă și sănătate publică privind mediul de viață al populației în vigoare, astfel:
1)  În gospodăriile unde nu sunt asigurate racordurile de apă curentă printr-un sistem centralizat de distribuție, adăposturile pentru creșterea animalelor în curțile persoanelor particulare, de cel mult echivalentul a 6 unități de vită mare în cazul în care sunt mai multe tipuri de animale și echivalentul a 4 UVM în cazul în care se cresc exclusiv găini sau porci, calculate conform tabelului de conversie din anexa II la Regulamentul de punere în aplicare (UE) 2016/669 al Comisiei din 28 aprilie 2016 de modificare a Regulamentului de punere în aplicare (UE) nr. 808/2014 în ceea ce privește modificarea și conținutul programelor de dezvoltare rurală, publicitatea pentru aceste programe și ratele de conversie în unități vită mare se amplasează la cel puțin 10 m de cea mai apropiată locuință învecinată și sursă de apă destinată consumului uman și se exploatează astfel încât să nu producă poluarea mediului și risc pentru sănătatea vecinilor, cu obligația respectării condițiilor de biosecuritate.
2) În gospodăriile unde sunt asigurate racordurile la sistemul centralizat de apă curentă, adăposturile de animale de cel mult echivalentul a 10 unități de vită mare în cazul în care sunt mai multe tipuri de animale și echivalentul a 7 UVM în cazul în care se cresc exclusiv găini sau porci, calculate conform tabelului de conversie din anexa II la Regulamentul de punere în aplicare (UE) 2016/669 al Comisiei din 28 aprilie 2016 de modificare a Regulamentului de punere în aplicare (UE) nr. 808/2014 în ceea ce privește modificarea și conținutul programelor de dezvoltare rurală, publicitatea pentru aceste programe și ratele de conversie în unități vită mare se amplasează la cel puțin 10 m de cea mai apropiată locuință învecinată și sursă de apă destinată consumului uman și se exploatează astfel încât să nu producă poluarea mediului și risc pentru sănătatea vecinilor, cu obligația respectării condițiilor de biosecuritate.
3) În gospodăriile cu un număr de animale mai mare decât cel prevăzut la alin. (1) și (2), adăposturile pentru creșterea animalelor se amplasează la distanță de 50 m de cea mai apropiată locuință vecină și sursă de apă destinată consumului uman

Art. 37. In aplicarea prevederilor prezentului regulament persoanele care dețin animale/ păsări pe raza orașului Măcin, au deasemenea următoarele obligații:
a)    de a nu obstrucționa autoritățile sanitar-veterinare de stat de a-și exercita atribuțiile stabilite prin lege;
b)    de a anunța imediat organele sanitar-veterinare de stat despre apariția unor semne de boală la animale, a primelor cazuri de moarte sau tăiere din necesitate, iar până la sosirea personalului sanitar-veterinare să izoleze animalele bolnave, să păstreze pe loc cadavrele, carnea, organele sau alte produse rezultate de la animalele tăiate din necesitate, luând măsuri ca acestea să nu fie folosite sau vândute;
c)    de a respecta și aplica întocmai măsurile stabilite de organele sanitar-veterinare de stat pentru prevenirea și combaterea bolilor la păsări și animale;
d)    de a respecta regulile sanitar-veterinare stabilite prin actele normative în vigoare, privind condițiile de creștere și sacrificare a păsărilor și animalelor și de valorificare a produselor obținute de la acestea;
e)    de a nu constitui în mod abuziv pe domeniul public sau privat al UAT Măcin împrejmuiri și adăposturi de animale și păsări;
f)    de a nu incinera, abandona sau depozita reziduuri rezultate din creşterea animalelor şi păsărilor pe domeniul public sau privat al oraşului, pe terenuri de orice fel, indiferent de forma de proprietate
g)    de a deține animale/păsări pe terenurile și în curțile aflate în folosință comună sau coproprietate astfel încât să nu afecteze pe ceilalți colocatari sau coproprietari
h)    de a nu crește animale și păsări  în imobilele proprietatea U.A.T. Măcin;
i)    de a întreține în permanentă stare de curățenie adăposturile pentru creșterea animalelor, conform normelor sanitar veterinare;
j)    de a face periodic sau ori de câte ori este necesar lucrări de dezinsecție, dezinfecție și deratizare, dar nu mai rar de 6 luni.

Art. 38. Constituie contravenție și se sancționează cu amendă cuprinsă între 1.000 -2.500 lei încălcarea prevederilor art. 37 lit. e),  f), g) și  h)


 COMERȚUL STRADAL SI MĂSURI IGIENICO-SANITARE

Art. 43. In aplicarea prevederilor prezentului regulament persoanele fizice și juridice care desfășoară activități comerciale pe raza orașului Măcin, au următoarele obligații:
a)    de a nu  efectua acte sau fapte de comerț ori prestări servicii,  în mod ambulant sau în alte locuri decât piața agroalimentară Măcin sau alte locuri stabilite prin regulamentul de desfășurare a activităților de comerț în piață.
b)   de a nu ocupa/ obstrucționa traficul auto/pietonal pe partea carosabilă sau trotuare, alei și alte spații aparținând domeniului public cu mărfuri, ambalaje, gunoi, deșeuri de orice fel, care dăunează esteticii, curățeniei și îngreunează desfășurarea normală a circulației;
c)    de a menține permanent curățenia la spațiul de vânzare și în jurul acestuia, de a nu abandona marfa nevândută, de a depozita ambalajele și alte obiecte numai în locurile special amenajate și de a transporta gunoiul la locurile destinate acestui scop;

Art. 44. (1)    Contravențiile prevăzute la art. 43. lit. a) - c) se sancționează cu amendă de la 1.000 lei la 2.500 lei, dacă sunt săvârșite de către persoane fizice, iar dacă sunt săvârșite de persoane juridice, cu amendă de la 2.000 lei la 5.000 lei;
2)    împiedicarea, sub orice formă a reprezentanților autorității publice de a-și exercita atribuțiile de serviciu referitoare la prevenirea și combaterea faptelor care pot afecta viața, sănătatea sau securitatea ori interesele economice ale cetățenilor, dar fără a se limita la acestea, refuzul de a permite controlul, neprezentarea reprezentantului legal la sediul instituției, la data și ora indicată în invitație, constituie contravenție și se sancționează cu amendă de la 1.000 lei la 2.500 lei.
 REGULI DE SALUBRIZARE,  PROTECȚIA MEDIULUI Șl PREVENIREA POLUĂRII
Art. 45. În aplicarea prevederilor prezentului regulament, în scopul conservării și protecției mediului, prevenirii poluării, curățeniei și salubrizării orașului Măcin, persoanelor fizice și juridice le revin următoarele obligații:
a)   să realizeze selectarea deșeurilor și să le predea spre colectare pe categorii în conformitate cu prevederile contractului încheiat cu operatorul de colectare deseuri in cazul persoanelor juridice si al institutiilor publice si corespunzator in conformitate cu prevederile contractuale stabilite pentru U.A.T.-URI prin contratul cadru de delegare incheiat de A.D.I.I.D.M. Tulcea.  În momentul în care va fi asigurată o altfel de infrastructură si alte conditii contractuale de predare selective pe categorii , în recipiente separate, prezentul alineat va fi amendat.
b) de a nu arunca deșeuri menajere, organice,reciclabile etc. în containerele sau euro pubelele care aparțin altor blocuri/asociații de proprietari/locuințe/spații comerciale 
c) de a separa deșeurile reciclabile de deseurile menajere(fracția umedă a deșeurilor menajere) și să le predea spre colectare separate conform contractului în vigoare cu prestatorul de servicii de salubrizare
d)    de a nu arunca gunoiul menajer lângă containere sau pubele, de a nu căuta în recipientele pentru gunoi, de a nu le răsturna și împrăștia gunoiul/deșeurile, de a nu arunca în coșurile de gunoi stradale gunoiul menajer din gospodării sau rezultat ca urmare a activității desfășurate;
e) de a nu  arunca sau depozita în alte locuri decât cele amenajate/autorizate, pe strazi, trotuare, parcuri, terenuri, indiferent de proprietar, malurile râurilor, lângă, pe, sprijinite de europubele, cosuri de gunoi sau alte recipiente de colectare a gunoiului, în alte locuri publice, a gunoaielor menajere,industriale sau a altor reziduuri si gunoaie de orice fel precum: resturi de materiale, alimente, hartii, fructe, mucuri de tigara, gunoi de grajd, obiecte uzate, materiale de și din construcții  etc.  
f)    de a încheia contracte separate pentru colectarea deșeurilor de altă natură decât cele cuprinse in contractual cadru (menajer sau reciclabil) cu operatori economici autorizați să desfășoare astfel de activități, precum și de a preda deșeurile către aceștia;
g)    de a nu deversa ape uzate de orice natură pe terenuri de orice fel
h)    de a nu deversa materialul vidanjat în rețeaua de canalizare în afara locurilor stabilite de către operatorul licențiat;
i)    de a nu murdări terenurile de orice natură prin efectuarea unor lucrări de reparații la autovehicule, ori urmare a exploatării autovehiculelor;
j)    de a nu spăla vehicule de orice fel, animalele domestice, obiectele de uz casnic, precum și de a nu folosi substanțe toxice în cursurile de apă și pe malurile acestora;
k)    de a anunța unitățile de gospodărire a apelor cu privire la producerea unei poluări accidentale, de către utilizatorii care au produs-o;
l)    de a desfunda sistemele de canalizare din incinta gospodăriilor ai căror utilizatori sunt;
m)    de a asigura curățirea periodică a șanțurilor de scurgere a apelor meteorice, amplasate pe lungimea frontului stradal al proprietății;
n)    de a permite accesul personalului tehnic autorizat la aparatele de măsură și control în scopul citirii, înregistrării sau efectuării controlului de calitate a apei;
o)    de a manevra autorizat vanele și robinetele din căminele de manevră precum și de a folosi hidranții publici prin personal autorizat;
p)    de a nu colecta în recipiente de orice fel apa potabilă de la sursele publice, 
r) de a nu pastra in suprafata locativa  marfuri sau alte bunuri care, prin mirosul ce il degaja, deranjeaza pe ceilalti locatari, sau care, in contact cu agentii atmosferici, se descompun producand deteriorari sau degradari ale imobilului
s) de a nu depozita pe domeniul public precum şi în alte locuri publice a bunurilor materiale de orice fel ca utilaje, tonete, chioşcuri,mese, construcţii metalice, caroserii, vehicule de orice fel: degradate, avariate, dezmembrate parţial sau total, cu sau fără numere de înmatriculare.
 	Aceste bunuri se vor ridica şi transporta  prin dispoziția autorității publice locale într-o locație supravegheata si asigurata proprietatea U.A.T. Măcin,  proprietarul suportând sancţiunea prevăzută mai sus dar și cheltuielile prilejuite de transportul acestora. 
Autovehiculele de orice fel: degradate, avariate, dezmembrate total sau   parţial cu numere de înmatriculare, înmatriculate în ţară sau străinătate, care sunt parcate/depozitate pe domeniul public sau privat al statului ori al UAT Măcin vor face obiectul procedurilor prevăzute de legea nr. 421 din 2002.
     
OBLIGATII OPERATOR SALUBRIZARE 

 Operatorul colectare deseuri menajere si reciclabile este cel desemnat prin contractul cadru de delegare servicii încheiat cu A.D.I.I.D.M. Tulcea. Obligațiile acestuia decurg din prevederile legale si cele contractuale .

Art. 46.  1)Constituie contravenție și se sancționează cu amendă cuprinsă între: 1.000 – 2.000 lei persoane fizice si 2500 – 5000 lei persoane juridice, nerespectarea obligațiilor prevăzute la art. 45. lit. a), b), c), d), l), m).
2) În situația nerespectarii obligațiilor prevăzute la art.45 lit.c), operatorul nu va colecta deseurile si le vor lăsa la adresă pentru a fi selectate. Operatorul va aduce la cunoștința Poliției Locale adresele de domiciliu unde predarea nu se face selectiv.
În situația în care nerespectarea obligațiilor prevăzute la art. 45. lit.c ) se repetă, atunci  fapta va constitui contravenție și se va sancționa cu amendă cuprinsă între: 1.000 – 2.000 lei persoane fizice si 2.500 – 5.000 lei persoane juridice

Art. 47. Constituie contravenție și se sancționează cu amendă cuprinsă între 1.500 – 3.000 lei in cazul persoanelor fizice si între 2.500 – 5.000 lei in cazul persoanelor juridice,  nerespectarea prevederilor art. 45. lit. f), g), i)-k), n)-p)

Art. 48. Constituie contravenție și se sancționează cu amendă cuprinsă între: 2.500 – 5.000 lei în cazul persoanelor fizice si 5.000 – 10.000 lei în cazul persoanelor juridice, nerespectarea prevederilor art. 45. lit. e), h), r), s).

 PROCEDURA DE CONSTATARE SI SANCȚIONARE A CONTRAVENȚIILOR 

Art.49 Contravențiilor prevăzute de prezenta hotărâre le sunt aplicabile dispozițiile Ordonanței Guvernului nr. 2/2001 privind regimul juridic al contravențiilor, cu modificările și completările ulterioare.

Art.50 Constatarea contraventiilor savarsite la prezenta hotarare se face de către urmatoarele persoane denumite generic agenti constatatori:
a) primarul orasului Macin;
b) persoanele împuternicite de către Primarul orașului Măcin;
c) polițiștii locali din cadrul Politiei Locale Măcin, potrivit competenței.
d) agenții și ofițerii din cadrul Poliției Române precum și subofițerii și ofițerii din cadrul Jandarmeriei Române pe criteriile competențelor teritoriale

Art. 51 Sumele provenite din amenzi se fac venit la bugetul local.

Art.  52 În situația în care contravenientul a fost sanctionat cu amendă si a fost obligat şi la despagubiri, odată cu procesul-verbal de constatare al contravenției acestuia i se va comunica si înstiintarea de plată. În aceasta se va face mențiunea cu privire la obligativitatea achitarii amenzii și, după caz, a despagubirii, în termen de 15 zile de la comunicare, în caz contrar urmand sa se procedeze la executarea silită. Tarifele de determinare a despăgubirilor pentru pagubele pricinuite prin săvârșirea faptelor sancționate în cuprinsul acestui regulament, sunt prevăzute în anexa nr.1 și vor fi stabilite de către o comisie întrunită la dispoziția primarului oraș Măcin în acest sens.Dacă situația care a generat paguba nu este prevăzută în anexa 1, determinarea cuantumului se va face de către comisia la care s-a făcut anterior referire.

Art.53. 1) Contravenientul poate achita pe loc sau in termen de cel mult 15 zile de la data înmânării procesului-verbal ori dupa caz, de la data comunicării acestuia, jurnatate din minimul amenzii prevazute in prezenta hotarare, agentul constatator facand mentiune despre aceasta posibilitate in procesul –verbal.
2)Amenzile cuvenite bugetelor locale se achită, prin mijloace de plată online, prin instituţii de credit autorizate cu care există încheiate convenţii sau la casieriile autorităţilor administraţiei publice locale ori ale altor instituţii publice abilitate să administreze veniturile bugetelor locale indiferent de localitatea pe a cărei rază acestea funcţionează, de cetăţenia, domiciliul sau de reşedinţa contravenientului ori de locul săvârşirii contravenţiei, precum şi la ghişeul unic din punctele de trecere a frontierei de stat a României. O copie de pe chitanţă se predă de către contravenient agentului constatator sau se trimite prin poştă sau electronic, prin e-mail, organului din care acesta face parte, potrivit dispoziţiilor alin. (1).
[bookmark: do|caIII|ar28|al3]3)Plata amenzilor contravenţionale achitate prin intermediul sistemelor electronice de plată prevăzute de lege se dovedeşte prin prezentarea extrasului de cont al plătitorului sau a dovezii de plată emise de către sistemele de plăţi, aceasta specificând data şi ora efectuării plăţii; în aceste situaţii se elimină obligativitatea pentru plătitor de a preda o copie de pe extrasul de cont sau de pe dovada de plată emisă de sistemul de plăţi către agentul constatator sau organul din care acesta face parte.

